ઈ.સ. 1517માં એટલેકે આજથી લગભગ 500 વર્ષ પહેલા જયારે અમુક ખ્રિસ્તીઓએ કેથોલિક ચર્ચ સામે બંડ પોકાર્યું એ પહેલા ધર્મ સામાન્ય માણસ પર એટલો હાવી થઇ ગયો હતો કે લોકોને ધર્મ સિવાય કઈ દેખાતું ન હતું. પણ હજાર-બે હજાર વર્ષથી અડીંગો જમાવી બેસેલો ધર્મ સમય સાથે અનુરૂપ ન થઇ શક્યો. આજથી 500-600 વર્ષ પહેલાનું ભારત અને ચીન આખા યુરોપ કરતા શક્તિશાળી હતું. જયારે યુરોપમાં જીતવા માટે કોઈ જમીન કે કન્વર્ટ કરવા માટે કોઈ બિન-ખ્રિસ્તી ન મળ્યો ત્યારે યુરોપના રાજા-મહારાજાઓ એ કે ચર્ચના પાદરીઓએ બીજી જમીન વિષે શોધખોળ શરુ કરી. અને એ શોધખોળના લીધે યુરોપ ના નાના નાના રાષ્ટ્રોએ પોતાના કરતા દસ-બાર ગણા મોટા એરિયા પર બિન્ધાસ્ત રાજ કરવાનું શરુ કર્યું, આશરે 14મી કે 15મી સદી થી શરુ થયેલી Age of Exploration જયારે 19મી સદીમાં પૂરી થઇ ત્યારે યુરોપ લગભગ આખા જગતનું સાશક બની ગયું હતું.